തൊഴുത്തു തകര്ന്ന് അപകടം പശുക്കള്ക്കു പരിക്ക് പാണ്ടിക്കാട്: കനത്ത മഴയില് പാണ്ടിക്കാട് പുക്കുത്തിലെ സ്വകാര്യവ്യക്തിയുടെ ഉടമസ്ഥതയിലുള്ള കന്നുകാലി ഫാം തകര്ന്നു വീണു കന്നുകാലികള്ക്കു പരിക്കേറ്റു. നാലു പശുക്കള് സ്ലാബിനടിയില് അകപ്പെട്ടു. ഇന്നലെ ഉച്ചയോടെ പുക്കുത്ത് പുഴ റോഡിലുള്ള തെച്ചിയോടന് മുസ്തഫയുടെ ഉടമസ്ഥതയിലുള്ള ഫാമിലാണ് അപകടമുണ്ടായത്. ഇവിടെ വളര്ത്തിയിരുന്ന നാലു പശുക്കളില് ഒന്നിനെ ഉടന് രക്ഷപ്പെടുത്താന് കഴിഞ്ഞു. എന്നാല് സ്ലാബിനടിയില് അകപ്പെട്ട പശുവിന് ഗുരുതര പരിക്കേറ്റു. മറ്റു രണ്ടു പശുക്കള്ക്കും സാരമായി പരുക്കേറ്റിട്ടുണ്ട്. പാണ്ടിക്കാട് പോലീസ്, മഞ്ചേരി അഗ്നിരക്ഷാ സേന, സിവില് ഡിഫന്സ്, പോലീസ് വോളണ്ടിയര്മാര്, ട്രോമാ കെയര് പ്രവര്ത്തകര്, നാട്ടുകാര് എന്നിവര് ചേര്ന്നാണ് രക്ഷാപ്രവര്ത്തനം നടത്തിയത്.